Video: Langste treintonnel ter wêreld geopen | Maroela Media
Die tonnel, wat eintlik twee tonnels is waarin treine in teenoorgestelde rigtings reis, is 57 km lank en is onderdeur die Gotthard-masief gebou. Dit beteken treinreisigers kan nou "plat" van Rotterdam na Genua kan reis.
Die tonnels is gebou van herwinde materiaal, soos die rots wat uitgeboor is. Die tonnels word elke 350 m met mekaar verbind, sodat passasiers in 'n noodgeval van een tonnel na die ander kan beweeg.
Die berg troon meer as twee kilometer bo die tonnel.
Switserse belastingbetalers het 90 persent van die bouwerk gefinansier, wat twee keer in referendums aangedui het hulle is bereid om daarvoor op te dok.
Die eerste trein wat deur die tonnel gereis het, het dan ook heel gepas gewone Switserse burgers as gaste aan boord gehad. Treine het eers hierna hooggeplaastes, wat verskeie staatshoofde ingesluit het, deur die tonnel geneem.
Met tipies Switserse deeglikheid is in 2007 bereken die projek sou €13 miljard kos. Die werklike koste was toe €11,5 miljard.
Ons moet hulle voorstel aan Zuma en sy trawante. Di nuwe vliegtuig se uitgawe behoort dan net 2 miljard te wees.
Gelukkig is die tonnel nie in SA nie, want met Eskom se krag-op-genade sou mens nie graag tydens 'n kragonderbreking iewers in die middel gestrand wou wees nie.
Ag ek dink ons los vir Zuma.Malema moet nou n slag verby kom. Met al sy lelike se goed en alles wat hy doen
"Well done". Dit is 'n wonderlike prestasie tegnies gesproke en om binne begroting te voltooi. Waar 'n Switser is word daar 'n tonnel gebou
Minder as die aanvanklike kostes …genade kyk maar na SA ….kos miljoene meer is laat na menige staking …hulle is net in n ander klas